**ΣΧΟΛΗ ΑΞΙΩΜΑΤΙΚΩΝ ΝΟΣΗΛΕΥΤΙΚΗΣ**

****

**ΕΝΗΜΕΡΩΤΙΚΟ ΦΥΛΛΑΔΙΟ ΚΑΤΑΤΑΞΗΣ ΠΡΩΤΟΕΤΩΝ ΣΠΟΥΔΑΣΤΩΝ ΑΚΑΔΗΜΑΙΚΟΥ ΕΤΟΥΣ 2025-2026**

1. Η κατάταξη των σπουδαστών της 1ης Τάξης της Σχολής Αξιωματικών Νοσηλευτικής για το Ακαδημαϊκό Έτος 2025-2026, θα υλοποιηθεί την Δευτέρα 01 Σεπτεμβρίου 2025 στις εγκαταστάσεις της Σχολής (Στρατόπεδο «ΣΑΚΕΤΑ», Βύρωνας). Η διαδικασία της κατάταξης θα ξεκινήσει στις 08:00 στην κεντρική πύλη του Στρατοπέδου.
2. Την ημέρα της κατάταξης οι επιτυχόντες/ούσες, πρέπει ανάλογα με την κατηγορία στην οποία ανήκουν, να προσκομίσουν τα δικαιολογητικά που καθορίζονται στο Παράρτημα «Ζ» της υπ’ αριθμ. 4/14-01-25 ΕΔΥΕΘΑ «Προκήρυξη Διαγωνισμού Επιλογής Σπουδαστών/-ριών Ανώτατων Στρατιωτικών Εκπαιδευτικών Ιδρυμάτων και των Ανώτερων Στρατιωτικών Σχολών Υπαξιωματικών (ΑΣΕΙ-ΑΣΣΥ)».
3. Eπιπλέον των ανωτέρω δικαιολογητικών πρέπει να προσκομίσουν και τα κάτωθι έγγραφα:

 α. Πιστοποιητικό Οικογενειακής Κατάστασης.

 β. Πιστοποιητικό Γέννησης.

 γ. Κατάσταση του Βασικού εμβολιασμού. (συμπεριλαμβανωμένου και για το COVID-19 αν έχει πραγματοποιηθεί).

δ. Αίτηση Προσωπικών Στοιχειών του ΕΚΠΑ Νοσηλευτικής (**συμπληρωμένη**).

Επισημαίνεται ότι όλα τα προσκομιζόμενα προβλεπόμενα δικαιολογητικά, παραγράφων 2 και 3, να είναι επίσημα και σε έντυπη μορφή.

4. α. Οι προς κατάταξη επιτυχόντες σπουδαστές θα προσκομίσουν **Rapid test για ανίχνευση κορωνοϊού COVID-19, το οποίο θα έχει πραγματοποιηθεί με μέριμνά τους 48 ώρες** πριν την παρουσίαση τους στη Σχολή. Η υποχρέωση αυτή αφορά και τους πλήρως εμβολιασμένους.

 β. Οι σπουδαστές με **θετικό Rapid test** δεν παρουσιάζονται στη Σχολή. Κατόπιν σχετικής επικοινωνίας με τη Σχολή προσέρχονται με την αρνητικοποίηση του test.

5. Η Σχολή Αξιωματικών Νοσηλευτικής παρέχει:

 α. Τα απαραίτητα είδη διαβίωσης, ένδυσης και υπόδησης, όπως στολές και εξαρτήματα στολών, αθλητικά είδη, πιτζάμες, σεντόνια, κουβέρτες, πετσέτες, κάλτσες κ.α. Επίσης χορηγούνται είδη ταξιδίου, βαλίτσα, τσάντα σπουδαστή κ.α.

 β. Ιατροφαρμακευτική κάλυψη και νοσοκομειακή περίθαλψη.

6. Συνίσταται στους επιτυχόντες, μέχρι να τους χορηγηθούν τα αντίστοιχα είδη από τη Σχολή, να έχουν μαζί τους την ημέρα της κατάταξης τα κάτωθι:

|  |  |
| --- | --- |
| Α/Α | **ΠΡΟΣΩΠΙΚΑ ΕΙΔΗ** |
| 1. | Ατομικά είδη υγιεινής (σαπούνι, σαμπουάν, οδοντόκρεμα, οδοντόβουρτσα, νυχοκόπτης, σφουγγάρι σώματος, ξυριστικά είδη κλπ) |
| 2. | Εσώρουχα (λευκού ή μπεζ χρώματος) |
| **3.** | **Πιτζάμες- Φανέλες (κοντομάνικες-αμάνικες λευκού χρώματος)** |
| 4. | Είδη περιποίησης κόμης (πχ. λαστιχάκια, κοκαλάκια, τσιμπιδάκια μαύρου χρώματος) |
| **5.** | **Αθλητικές φόρμες (σκούρου χρώματος) - Αθλητικά παπούτσια - Κάλτσες (λευκού ή μαύρου χρώματος)** |
| **6.** | **Πετσέτα προσώπου – Πετσέτα μπάνιου - Σαγιονάρες** |
| 7. | Ρολόι – Ξυπνητήρι |
| 8. | Κινητό- Φορτιστής |
| 9. | Βερνίκι παπουτσιών (μαύρο) |
| 10. | Λουκέτα (μικρό- μεσαίο) |
| 11. | Μικρό ταξιδιωτικό σάκο, που να ασφαλίζεται, για τη μεταφορά των παραπάνω. |
| 12. | Γυαλιά οράσεως - φακούς επαφής και τα ανάλογα είδη περιποίησης (υγρά φακών, θήκες κλπ) |
| 13. | Φαρμακευτική ή άλλη θεραπευτική αγωγή, εφόσον υποβάλλονται κατά την κατάταξη τους, συνοδευόμενη από ιατρική γνωμάτευση. |
| 14. | Μικρό χρηματικό ποσό για την κάλυψη τυχόν απαιτήσεων έκτακτης ανάγκης. |

Τα υλικά με αύξοντα αριθμό **3, 5, 6** θα χορηγηθούν κατά τη διάρκεια της Βασικής Στρατιωτικής Εκπαίδευσης.

7. Κατά τη Βασική Στρατιωτική Εκπαίδευση των νέων Σπουδαστών, ισχύουν τα παρακάτω:

 α. Από την ημέρα της κατάταξης τους και μέχρι την ορκωμοσία δε χορηγείται άδεια εξόδου από τη Σχολή.

 β. Κατά τη διάρκεια της Βασικής Στρατιωτικής Εκπαίδευσης, **δεν επιτρέπεται η χρήση των κινητών τηλεφώνων των σπουδαστών**. Αυτά δεσμεύονται και χρησιμοποιούνται τις καταδεικνυόμενες ώρες από το Τάγμα Σπουδαστών. Τονίζεται ότι απαγορεύεται η λήψη φωτογραφιών και βίντεο.

 γ. Η ημερομηνία της ορκωμοσίας θα γνωστοποιηθεί στους συγγενείς με αποστολή πρόσκλησης και μέσω e-mail.

 δ. Η ημερομηνία επισκεπτηρίου θα γνωστοποιηθεί με νεώτερη ενημέρωση.

8. Τηλέφωνα επικοινωνίας:

 α. Τμήμα Εισαγωγικών Εξετάσεων, τηλ: 210-7675637, email: **san@army.gr****.**

 β. Αξιωματικός υπηρεσίας, τηλ: 210-7675609. (σε μη εργάσιμες ώρες).